Colorado (Engels: State of Colorado, afkorting CO) is 'n deelstaat in die weste van die Verenigde State van Amerika met 'n bevolking van 5,76 miljoen in 2019. Dit lê tussen die Rotsgebergte (die Rockies) en die Groot Vlaktes. Denver is die hoofstad asook die grootste stad. Ander stede sluit in Aspen (bekend vir ski) en Boulder. Colorado word in die noorde deur Wyoming en Nebraska, in die ooste deur Nebraska en Kansas, in die suide deur Oklahoma en Nieu-Meksiko, en in die weste deur Utah begrens. Colorado is een van die state wat geen natuurlike grense het nie. Die deelstaat is bekend vir sy natuurskoon en berge en is 'n gewilde vakansiebestemming. Mount Elbert, Colorado se hoogste bergpiek, is 4 401 m. Colorado se bynaam is Centennial State. Die Coloradorivier ontspring in die Rocky Mountains Nasionale Park in die deelstaat. HAT Taal-en-feitegids, Pearson, Desember 2013, ISBN 978-1-77578-243-8 Toerisme Colorado Tourism Office Geskiedenis History Colorado Hierdie artikel is ’n saadjie. Voel vry om Wikipedia te help deur dit uit te brei.